b'\n_START_ARTICLE_\nGolf\n_START_PARAGRAPH_\nGolf je \xc5\xa1port, pri katerem posku\xc5\xa1a igralec z udarci s palico spraviti \xc5\xbeogico v luknjo v tleh. Je ena redkih iger z \xc5\xbeogo, ki nima standardiziranega igri\xc5\xa1\xc4\x8da. Vsako igri\xc5\xa1\xc4\x8de za golf ima tako svojo obliko, najve\xc4\x8dkrat je v njem 9 ali 18 lukenj.\n_START_SECTION_\nZgodovina\n_START_PARAGRAPH_\nGolf so pri\xc4\x8deli igrati \xc5\xbee v obdobju Rimljanov v sicer malo druga\xc4\x8dni obliki. Z ukrivljeno palico so udarjali usnjeno \xc5\xbeogico. V 15. stoletju so na Danskem igrali podobno igro na ledu, Francozi in Belgijci pa na travnikih. V 16. stoletju so na \xc5\xa0kotskem v mestecu St. Andrews postavili prvo igri\xc5\xa1\xc4\x8de in napisali prva pravila, zato pravijo, da je \xc5\xa0kotska zibelka golfa in, da so oni prvi izumili oz. izna\xc5\xa1li golf.\n_START_SECTION_\nGolf\n_START_PARAGRAPH_\nV dvajsetem stoletju se je golf raz\xc5\xa1iril po celem svetu, saj se je pocenil in ga lahko igrajo razli\xc4\x8dni sloji prebivalstva. Na svetu je ve\xc4\x8d kot 60 milijonov igralcev. V Angliji jih je 3 milijone, v Evropi pa preko 6 milijonov. V Sloveniji je pribli\xc5\xbeno 6 tiso\xc4\x8d igralcev golfa. Golf je lahko tudi kot turisti\xc4\x8dna ponudba, \xc5\xa1port in rekreacijo v prostem \xc4\x8dasu. Igralec mora imeti dobro koncentracijo, psihi\xc4\x8dno pripravljenost, fizi\xc4\x8dno kondicijo in usklajenost gibov. Celotna igra traja od \xc5\xa1tiri do pet ur. V skupini so obi\xc4\x8dajno najve\xc4\x8d \xc5\xa1tirje igralci, medtem ko na Britanskem oto\xc4\x8dju skupino sestavljata lahko najve\xc4\x8d dva igralca. Golfi\xc5\xa1\xc4\x8de ima praviloma 18 lukenj oz. igralnih polj, ki imajo na koncu ravno in gladko ko\xc5\xa1eno zelenico z luknjo imenovano green. Vsaka luknja, ki je razli\xc4\x8dne dol\xc5\xbeine, od 100 do \xc4\x8dez 500 metrov, ima predpisano \xc5\xa1tevilo udarcev (par) s katerimi je treba \xc5\xbeogico spraviti v luknjo. Cilj igre je \xc5\xbeogico spraviti v luknjo s \xc4\x8dim manj udarci. Najkraj\xc5\xa1e luknje (50 m - 200 m) imajo tri, srednje (200 m - 400 m) \xc5\xa1tiri, najdalj\xc5\xa1e (420 m \xe2\x80\x93 600m) pa pet predpisanih udarcev. Ti predpisani udarci se imenujejo par. Torej je luknja s tremi (3) predpisanimi udarci par 3, \xc5\xa1tirimi (4) udarci par 4 in petimi (5) udarci par 5. Igri\xc5\xa1\xc4\x8de z 18 luknjami ima navadno predpisano \xc5\xa1tevilo udarcev 72, kar pomeni, da je to igri\xc5\xa1\xc4\x8de par 72, saj ima igri\xc5\xa1\xc4\x8de po navadi po 4 pare 3, 10 parov 4, in 4 pare 5. V povpre\xc4\x8dju naj bi bili profesionalci zmo\xc5\xbeni odigrati par igri\xc5\xa1\xc4\x8da na zelo zahtevnih igri\xc5\xa1\xc4\x8dih.'